"Pier 39 Restaurant" ร้านนี้เป็นร้านอาหารสไตล์อิตาเลี่ยน ที่บรรยากาศเริ่ดมากค่ะ ดูแบบโรแมนติกหน่อยๆ และดูอบอุ่น เป็นส่วนตัวดีค่ะ เหมาะมากเลยที่จะมาดินเนอร์กับคนรู้ใจ หรือจะมาสังสรรค์กันแบบแฟมิลี่ค่ะ เพราะร้านนี้เค้ามีทีเด็ดตรงที่มีเปียโนบรรเลงระหว่างที่เราทานอาหาร ดูสุนทรีย์มากจริงๆ ค่ะ!!ส่วนที่ตั้งนั้นร้านนี้อาจจะลึกลับไปนิดค่ะอยู่ซอยวิภาวดี 16/10 คือต้องเข้าซอยวิภาวดี 16 มา (หรือซอยโชคชัยร่วมมิตร) และพอเจอแยก 10 ก็ต้องเข้าซอยไปอีกนิดนึงค่ะ มีบริการที่จอดรถค่ะ!!
สำหรับอาหาร ทางร้านเค้าก็มีทั้งเมนูอาหารหรือจะเครื่องดื่ม อย่างไวน์งี้ก็มีค่ะ เพราะบรรยากาศเหมาะมากกับการจิบไวน์ชิลๆ นั่งฟังเสียงเปียโน มันเริ่ดตรงนี้ค่ะ ส่วนเรื่องรสชาติอาหารวรัญว่ารสชาติใช้ได้นะ แต่ยังไม่ถึงกับฟินมากค่ะ อย่างเมนูที่เคยทาน ขาหมูเยอรมัน หรือจะแซลมอนย่างเนยมะนาว รสกลมกล่อมดี แต่โดยส่วนตัวมันอาจจะจืดไปหน่อย ทานไปเรื่อยๆ เลยจะแอบเลี่ยนนิดนึงค่ะ!!แต่ชอบตรงบรรยากาศส่วนตัวดีนี่แล่ะจ้า หากใครผ่านมาแวะมาลองกันได้นะจ๊ะ ^_^